pythainlp/thai-wiki-dataset-v4 huggingface dataset:
เคแบงก์สยามพิฆเนศ

โรงละครเคแบงก์สยามพิฆเนศ  เป็นโรงละครที่สร้างขึ้นโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมทุนกับธนาคารกสิกรไทย สำหรับแสดงละครเวทีและจัดกิจกรรมต่าง ๆ ทั้งของเวิร์คพอยท์เอง และศิลปินอื่น ๆ ตั้งอยู่บริเวณชั้น 7 ศูนย์การค้าสยามสแควร์วัน ถนนพระรามที่ 1 แขวงปทุมวัน เขตปทุมวัน กรุงเทพมหานคร ความจุ 1,069 ที่นั่ง เป็นโรงละครเอกชนที่มีจำนวนที่นั่งมากเป็นอันดับ 2 ของประเทศไทย รองจากเมืองไทยรัชดาลัย เธียเตอร์
ประวัติ.
เคแบงก์สยามพิฆเนศ เป็นโรงละครที่สร้างขึ้นโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) และมีธนาคารกสิกรไทยเป็นผู้สนับสนุนหลัก สร้างขึ้นบนพื้นที่ชั้น 7 ของอาคารศูนย์การค้าสยามสแควร์วัน เพื่อให้บุคคลที่มีความสามารถทางด้านศิลปวัฒนธรรมในประเทศไทยได้ใช้เพื่อส่งเสริมการแสดงศิลปวัฒนธรรมทั้งไทยและต่างประเทศออกมาในรูปแบบการแสดงหลากหลายประเภท
ในเบื้องต้น สำนักงานจัดการทรัพย์สิน จุฬาลงกรณ์มหาวิทยาลัย ได้ประชาสัมพันธ์โครงการดังกล่าว โดยใช้ชื่ออย่างไม่เป็นทางการว่า Workpoint Center ซึ่งจะประกอบไปด้วยส่วนโรงละคร และส่วนสตูดิโอถ่ายทำรายการของช่องเวิร์คพอยท์เท่านั้น แต่ภายหลังได้ปรับปรุงรูปแบบโครงการใหม่ทั้งหมดและก่อสร้างเป็นโรงละครขนาดใหญ่รวมถึงได้กำหนดชื่ออย่างเป็นทางการว่า สยามพิฆเนศ ซึ่งมาจากคำสองคำ คือ "สยาม" อันหมายถึง นามเดิมของประเทศไทย, สยามสแควร์ ย่านที่ตั้งของศูนย์การค้า, ชื่อศูนย์การค้าที่เป็นที่ตั้งของโรงละคร และ "พิฆเนศ" ซึ่งเป็นหนึ่งในสร้อยพระนามเมื่อครั้งทรงดำรงพระยศ "กรมหมื่น" (กรมหมื่นพิฆเนศวรสุรสังกาศ) ของพระบาทสมเด็จพระจุลจอมเกล้าเจ้าอยู่หัว ผู้พระราชทานกำเนิดจุฬาลงกรณ์มหาวิทยาลัย ซึ่งเป็นเจ้าของพื้นที่ที่ตั้งของโครงการ อีกทั้งยังเป็นนามของเทพแห่งศิลปวิทยาการอีกด้วย ต่อมาในช่วงเปิดตัวโรงละครอย่างเป็นทางการได้เปลี่ยนชื่อเป็น เคแบงก์สยามพิฆเนศ ตามชื่อผู้สนับสนุนหลัก
โรงละครเริ่มเปิดอย่างไม่เป็นทางการตั้งแต่เมื่อวันที่ 9 กุมภาพันธ์ พ.ศ. 2558 โดยใช้ตัวโรงละครเป็นสถานที่จัดงานแถลงข่าวเปิดตัวละครเวที โหมโรง เดอะ มิวสิคัล และยังได้ครูเสนาะ หลวงสุนทร ศิลปินแห่งชาติ สาขาศิลปะการแสดง (ดนตรีไทย) ลูกศิษย์ของหลวงประดิษฐไพเราะ (ศร ศิลปบรรเลง) ขึ้นมาบรรเลงระนาดเอกในเพลงสาธุการ และ แสนคำนึง เพื่อเป็นการทดสอบระบบเสียงภายในโรงละครเบื้องต้น ส่วนพิธีเปิดอย่างเป็นทางการมีขึ้นเมื่อวันที่ 31 มีนาคม ปีเดียวกัน โดยมีปัญญา นิรันดร์กุล ประธานบริษัท เวิร์คพอยท์ เอ็นเทอร์เทนเมนท์ จำกัด (มหาชน) และบัณฑูร ล่ำซำ ประธานกรรมการของธนาคารกสิกรไทยในขณะนั้น ร่วมเป็นประธานในพิธี
การจัดสรรพื้นที่.
โรงละครเคแบงก์สยามพิฆเนศมีการแบ่งพื้นที่จัดสรรดังนี้
กิจกรรมและการแสดงที่ผ่านมา.
พ.ศ. 2559.
หมายเหตุ: มีการยกเลิกการแสดงในวันสุดท้าย (19 มิถุนายน พ.ศ. 2559) โดยผู้จัดแสดงความรับผิดชอบกับผู้ที่จองบัตรตั้งแต่เดือนมีนาคมและชำระเงินค่าบัตรเข้าชมซึ่งมีราคาตั้งแต่ 1,500 บาทขึ้นไป ในส่วนของผู้แสดงมายากล Cyril แจ้งกับผู้รอเข้าขมการแสดงว่าเขาต้องขอระงับการแสดงเนื่องจากเห็นว่าสถานที่จัดการแสดงไม่มีความปลอดภัยเพียงพอทั้งในส่วนของผู้แสดงและผู้เข้าชม จึงตัดสินใจยกเลิกการแสดง
หมายเหตุ: มีการยกเลิกการแสดงในรอบที่เหลือ (15 ตุลาคม - 9 พฤศจิกายน พ.ศ. 2559) เพื่อถวายความอาลัยต่อการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเลื่อนไปจัดแสดงใหม่ในช่วงต้นปี พ.ศ. 2560
วอลเลย์บอลเวิลด์กรังด์ปรีซ์ 1995

วอลเลย์บอลเวิลด์กรังด์ปรีซ์ 1995  เป็นการแข่งขันวอลเลย์บอลหญิง โดยการแข่งขันครั้งนี้จัดขึ้นเป็นครั้งที่ 3 หลังจากที่สหรัฐอเมริกาได้แชมป์เป็นครั้งแรก
อันดับการแข่งขัน.
<templatestyles src="Col-begin/styles.css"/>
เทศบาลตำบลเวียงพร้าว

เวียงพร้าว เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ตำบลเวียง และตำบลทุ่งหลวง ในอำเภอพร้าว จังหวัดเชียงใหม่ เป็นพื้นที่ศูนย์กลางการบริหาร คมนาคม และย่านธุรกิจของอำเภอพร้าว
ที่ตั้งและอาณาเขต.
เทศบาลตำบลเวียงพร้าวมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ในปี พ.ศ. 2495 ได้มีการรื้อฟื้นระบบสุขาภิบาล ซึ่งได้ระงับไปเป็นเวลานานขึ้นอีกครั้งหนึ่ง ทั้งนี้รัฐบาลได้จัดให้มีการตั้งสุขาภิบาลขึ้นในท้องที่ ซึ่งยังไม่มีฐานะเป็นชุมชนเทศบาล แต่เป็นเขตท้องที่ที่มีรายได้ ในปี พ.ศ. 2499 จึงได้แบ่งพื้นที่หมู่ 1 บ้านช่างคำ, หมู่ 2 บ้านขามสุ่ม, หมู่ 3 บ้านป่าเสี้ยว และหมู่ 4 บ้านแจ่งกู่เรือง รวม 4 หมู่บ้าน จัดตั้งเป็น สุขาภิบาลเวียงพร้าว ต่อมาสุขาภิบาลเวียงพร้าวได้รับการจัดตั้งขึ้นเป็นเทศบาลตำบล ด้วยผลของกฎหมายภายในวันที่ 24 กุมภาพันธ์ พ.ศ. 2542
ปี พ.ศ. 2544 เขตองค์การบริหารส่วนตำบลเวียงมีพื้นที่ 2 หมู่บ้าน ประชากร 1,127 คน และมี 268 ครัวเรือน โดยพื้นที่องค์การบริหารส่วนตำบลเวียง ไม่สามารถที่จะบริหารงานให้มีประสิทธิภาพในลักษณะองค์การบริหารส่วนตำบลได้ และประชาชนได้แสดงเจตนารมณ์ที่จะยุบรวมกับเทศบาลตำบลเวียงพร้าวที่มีเขตติดต่อกันภายในเขตอำเภอเดียวกัน จึงรวมเข้ากับเทศบาลตำบลเวียงพร้าว ในปี พ.ศ. 2545
ปี พ.ศ. 2546 เขตองค์การบริหารส่วนตำบลทุ่งหลวงมีพื้นที่ 6 หมู่บ้าน ประชากร 1,858 คน และมี 673 ครัวเรือน ไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมองค์การบริหารส่วนตำบลทุ่งหลวงเข้ากับเทศบาลตำบลเวียงพร้าว ในปี พ.ศ. 2547 และกำหนดเขตเทศบาลขึ้นใหม่
ประชากร.
พื้นที่เทศบาลตำบลเวียงพร้าวประกอบด้วยหมู่บ้านทั้งสิ้นจำนวน 12 หมู่บ้าน มีจำนวนประชากรรวมทั้งหมด 4,535 คน แบ่งเป็นชาย 2,071 คน หญิง 2,464 คน (เดือนธันวาคม 2566)
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
วรางคนาง วุฑฒยากร

พิมฉัตร์ ณรงค์ภิรมย์กุล (ชื่อเดิม: วรางคนาง วุฑฒยากร) ชื่อเล่น พลอย เป็นนักแสดง นางแบบ พิธีกรชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงสังกัดช่องเวิร์คพอยท์ เจ้าของตำแหน่งมิสทัวริซึมไทยแลนด์ 2014 และมิสทัวริซึมควีนออฟเดอะเยียร์อินเตอร์เนชันแนล 2014
ประวัติ.
เกิดเมื่อวันพุธที่ 17 มิถุนายน พ.ศ. 2535 ที่ตำบลปากน้ำโพ อำเภอเมือง จังหวัดนครสวรรค์ จบการศึกษาระดับมัธยมศึกษาจาก โรงเรียนนวมินทราชูทิศ มัชฌิม และสำเร็จการศึกษาระดับปริญญาตรี คณะสังคมศาสตร์ (สาขาวิชาประวัติศาสตร์) มหาวิทยาลัยนเรศวร และสำเร็จการศึกษาระดับปริญญาโท คณะนิเทศศาสตร์ (สาขาวิชาสื่อสารการตลาดและแบรนด์) มหาวิทยาลัยธุรกิจบัณฑิตย์ 
พลอยได้เข้าสู่วงการบันเทิงจากการประกวดมิสแกรนด์ไทยแลนด์ 2014 และได้รับตำแหน่งมิสแกรนด์ไรส์ซิงสตาร์ โดยได้เซ็นสัญญากับสถานีโทรทัศน์สีกองทัพบกช่อง 7 เป็นเวลา 3 ปี และหมดสัญญากับช่อง 7 ปัจจุบันเป็นนักแสดง, พิธีกร สังกัด Workpoint Entertainment
การประกวด.
มิสแกรนด์ไทยแลนด์ 2014.
พลอยได้เข้าร่วมประกวดมิสแกรนด์ไทยแลนด์ 2014 ได้รับตำแหน่งมิสทัวริซึมไทยแลนด์ 2014 พร้อมกับรางวัลพิเศษอีก 2 รางวัลคือ นางงามผิวสวย และมิสแกรนด์ไรส์ซิงสตาร์จากการประกวด
มิสทัวริซึมอินเตอร์เนชันแนล 2014.
พลอยเป็นตัวแทนประเทศไทยในการประกวดมิสทัวริซึมอินเตอร์เนชันแนล ปี 2014 ซึ่งเป็นเวทีที่ใช้ในการประชาสัมพันธ์ ส่งเสริมการท่องเที่ยวของประเทศมาเลเซีย จัดขึ้นในวันที่ 31 ธันวาคม พ.ศ. 2557 โดยในการประกวดครั้งนี้พลอยสามารถคว้าตำแหน่งรองชนะเลิศอันดับ 1 (มิสทัวริซึมควีนออฟเดอะเยียร์อินเตอร์เนชันแนล 2014) พร้อมด้วยรางวัลพิเศษอีก 3 รางวัลคือ นางงามยิ้มสวย มิสโฟกัสพอยส์ดาซซ์ลิง และเบสท์แคทวอร์ค โดยผู้ชนะปี 2014 คือ เฟดยา ฮาราบี จากเวเนซุเอลา
ประพันธ์ ธูปะเตมีย์

พลอากาศเอก ประพันธ์ ธูปะเตมีย์ (7 เมษายน พ.ศ. 2470 – 3 ธันวาคม พ.ศ. 2562) อดีตผู้บัญชาการทหารอากาศ อดีตรองประธานวุฒิสภาคนที่ 2 และอดีตสมาชิกวุฒิสภาแบบแต่งตั้ง
ประวัติ.
ชีวิตส่วนตัว.
พล.อ.อ. ประพันธ์ ธูปะเตมีย์ เป็นบุตรของ ร.ท. เจริญ และนางทุเรียน ธูปะเตมีย์ สมรสกับ ร.ศ. ดร.คุณหญิงวนิดา ธูปะเตมีย์ (สกุลเดิม รัตนพานิช) มีบุตร-ธิดา 3 คน ได้แก่
พล.อ.อ. ประพันธ์ สมรสกับ ร.ศ. ดร.คุณหญิงวนิดา ธูปะเตมีย์ (สกุลเดิม รัตนพานิช) มีบุตร-ธิดา 3 คน ได้แก่
การศึกษา.
พล.อ.อ. ประพันธ์ ธูปะเตมีย์ สำเร็จการศึกษาจากโรงเรียนมัธยมวัดราชาธิวาส จากนั้นเข้ารับการศึกษาต่อด้านการทหาร ณ โรงเรียนเตรียมทหารบก และโรงเรียนนายร้อยทหารบก จากนั้นก็ศึกษาหลักสูตรวิชาทหารดังนี้
การทำงาน.
ราชการทหาร.
พล.อ.อ. ประพันธ์ ธูปะเตมีย์ รับราชการครั้งแรกเมื่อวันที่ 1 มิถุนายน 2487 ในตำแหน่งนักเรียนนายร้อยทหารบก จากนั้นได้ตั้งใจปฏิบัติหน้าที่ราชการจนมีความเจริญก้าวหน้าตามลำดับ โดยดำรงตำแหน่งที่สำคัญได้แก่ 
ราชการพิเศษ.
ท่านเคยเป็นนักบินหน่วยบินลำเลียงปฏิบัติร่วมรบกับสหประชาชาติในกรณีสงครามเกาหลี, ราชองครักษ์เวร ราชองครักษ์พิเศษ และตุลาการศาลทหารสูงสุด
วุฒิสภา.
พลอากาศเอก ประพันธ์ ได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 7 และได้รับเลือกตั้งให้ดำรงตำแหน่งรองประธานวุฒิสภา คนที่ 2
ถึงแก่อนิจกรรม.
พล.อ.อ. ประพันธ์ ธูปะเตมีย์ ถึงแก่อนิจกรรมเนื่องจากติดเชื้อในกระแสเลือด ณ โรงพยาบาลภูมิพลอดุลยเดช กรมแพทย์ทหารอากาศ แขวงคลองถนน เขตสายไหม กรุงเทพมหานคร เมื่อวันอังคารที่ 3 ธันวาคม พ.ศ. 2562 สิริอายุรวม 92 ปี
วันเสาร์ที่ 26 มีนาคม พ.ศ. 2565 พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินไปยัง เมรุ 1 ฌาปนสถานกองทัพอากาศ วัดพระศรีมหาธาตุวรมหาวิหาร แขวงอนุสาวรีย์ เขตบางเขน กรุงเทพมหานคร ในการพระราชทานเพลิงศพ
เครื่องราชอิสริยาภรณ์.
พลอากาศเอก ประพันธ์ ธูปะเตมีย์ ได้รับพระราชทานเครื่องราชอิสริยาภรณ์ทั้งไทย สหประชาชาติ และต่างประเทศ ดังนี้
อีวีอี (ช่องโทรทัศน์)

อีวีอี  คือช่องรายการโทรทัศน์สัญชาติสิงคโปร์ ที่ออกอากาศรายการประเภทสารคดี ซึ่งในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 564 ในระบบดิจิตอล
ดิสคัฟเวอรี่โฮมแอนด์เฮลท์

ดิสคัฟเวอรี่โฮมแอนด์เฮลท์ คือช่องรายการที่ออกฉายในภูมิภาคเอเชียและรวมถึงประเทศอังกฤษ โดยเป็นช่องรายการสารคดีสำหรับผู้หญิง ที่นำเสนอเรื่องราวต่างๆ เช่น แฟชั่น สุขภาพ ความงาม การออกกำลังกาย สุขอนามัย และอีกมากมาย ในประเทศไทย สามารถรับชมช่อง Discovery Home & Health ได้ผ่านทาง TrueVisions ในแพ็คเกจตามสั่ง ช่อง 51
"Discovery Home & Health" นั้น สามารถรับชมได้ในประเทศอังกฤษ ออสเตรเลีย ไอร์แลนด์ ฮ่องกง ฟิลิปปินส์ บราซิล นิวซีแลนด์ ละตินอเมริกา ไทย และมาเลเซีย
โตโยต้า พรีเมียร์คัพ

โตโยต้า พรีเมียร์คัพ  เป็นการแข่งขันฟุตบอลถ้วยนัดพิเศษที่จัดขึ้นในประเทศไทย จัดขึ้นโดยสมาคมฟุตบอลแห่งประเทศไทย ในพระบรมราชูปถัมภ์ เริ่มเป็นครั้งแรกเมื่อปี พ.ศ. 2554 โดยมีบริษัท โตโยต้ามอเตอร์ (ประเทศไทย) จำกัด รูปแบบการแข่งขันเป็นการแข่งขันนัดเดียวรู้ผลหาทีมผู้ชนะ โดยเชิญทีมในเจลีกจากประเทศญี่ปุ่นมาแข่งขัน ล่าสุดทางบริษัท โตโยต้า ได้ยกเลิกการจัดการแข่งขันในปี 2561 ไป
บูราฮานูดิน อุเซ็ง

บูราฮานูดิน อุเซ็ง (13 กันยายน พ.ศ. 2497 – 17 ตุลาคม พ.ศ. 2558) อดีตสมาชิกสภาผู้แทนราษฎรจังหวัดยะลา 2 สมัย
ประวัติ.
บูราฮานูดิน เกิดเมื่อวันที่ 13 กันยายน พ.ศ. 2497 เป็นบุตรนายหะยีอับดุลลาเต๊ะ กับนางแวแย อุเซ็ง และเป็นน้องชายอุสมาน อุเซ็ง 
สำเร็จการศึกษา คณะรัฐศาสตร์ จากมหาวิทยาลัยเชียงใหม่ และปริญญาโท สาขาความสัมพันธ์ระหว่างประเทศ จากมหาวิทยาลัยการาจี ประเทศปากีสถาน
บูราฮานูดิน เสียชีวิตด้วยอาการไตวาย เมื่อวันที่ 17 ตุลาคม พ.ศ. 2558 สิริอายุรวม 61 ปี
การทำงาน.
หลังจากสำเร็จการศึกษาระดับปริญญาตรี บูราฮานูดิน ได้เข้ารับราชการในสังกัด กรมการปกครองกระทรวงมหาดไทยวนเวียนไปมาใน 3 จังหวัดชายแดนภาคใต้ เช่น ปลัดอำเภอ, เจ้าหน้าที่บริหารงานทั่วไป และ เจ้าหน้าที่อบรม
งานการเมือง.
บูราฮานูดิน ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2538 สังกัดพรรคความหวังใหม่ และได้รับเลือกตั้งรวม 2 สมัย
สมาชิกสภาผู้แทนราษฎร.
บูราฮานูดิน อุเซ็ง ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
เหตุจลาจลต่อต้านมุสลิมในพม่า พ.ศ. 2556

เหตุจลาจลต่อต้านมุสลิมในพม่า พ.ศ. 2556 (2013 Burma anti-Muslim riots) เป็นลำดับของความขัดแย้งในหลายเมืองทางภาคกลางและภาคตะวันออกของพม่า โดยการเกิดขึ้นของขบวนการ 969 นำโดยพระสงฆ์นักชาตินิยม อู วีระธู หลายฝ่ายเชื่อว่าขบวนการ 969 มีส่วนรับผิดชอบต่อเหตุการณ์รุนแรงที่เกิดกับมุสลิมในพม่า 
เหตุจลาจลในเดือนมีนาคมที่เมกติลา.
ความตึงเครียดระหว่างชาวพุทธและมุสลิมทำให้เกิดความรุนแรงในเมกติลาเมื่อ 20 มีนาคม และต่อเนื่องไปจนถึง 22 ตุลาคมมีผู้ถูกฆ่า 40 คน บาดเจ็บ 61 คน ความรุนแรงเกิดขึ้นในวันที่ 20 มีนาคม หลังจากที่เจ้าของร้านทองที่เป็นมุสลิม ภรรยา และลูกจ้างสองคนที่เป็นมุสลิม ทำร้ายลูกค้าชาวพุทธและสามีระหว่างการโต้เถียงเกี่ยวกับเครื่องประดับทอง เหตุการณ์ได้รุนแรงขึ้นเมื่อพระสงฆ์ชาวพุทธได้แย่งจักรยานของเด็กขาวมุสลิมใกล้มัสยิดมาราดน้ำมันแล้วจุดไฟเผา ต่อมา กลุ่มผู้ชุมนุมชาวพุทธได้โจมตีโรงเรียนอิสลามมิงกาลาร์ ซาโยเน ทำให้นักเรียนเสียชีวิต 32 คน ครูเสียชีวิต 4 คน
ในวันที่ 25 มีนาคม การจลาจลที่มุ่งโจมตีบ้านและมัสยิดของมุสลิม เกิดขึ้นในเมืองโอเทโกเน ตัตโกเน และยาเมนทิน มีประชาชนประมาณ 9,000 คน ไร้ที่อยู่อาศัยจากเหตุการณ์นี้ ในเดือนเมษายน บีบีซีได้เผยแพร่วีดีโอแสดงให้เห็นว่าเจ้าหน้าที่ตำรวจยืนเฉยเมื่อฝูงชนทำลายบ้านเรือนและย่านธุรกิจ และมีภาพวีดีโอแสดงว่านักเรียนมุสลิมอย่างน้อยสองคนถูกฆ่าโดยฝูงชนที่มีพระสงฆ์รวมอยู่ด้วย
ในวันที่ 21 พฤษภาคม มุสลิม 7 คน รวมทั้งเจ้าของร้านทองถูกตัดสินจำคุก 2- 28 ปี ในเดือนกรกฎาคม ศาลพม่าตัดสินจำคุกชาวพุทธ 25 คนถึง 15 ปีในข้อหาก่ออาชกรรมระหว่างเหตุจลาจล
การจลาจลเดือนเมษายนในโอกกัน.
ในวันที่ 30 เมษายน ชาวพุทธ 400 คนที่ติดอาวุธได้โจมตีมัสยิด บ้านและร้านค้ากว่า 100 หลังในโอกกัน มีผู้ถูกฆ่า 2 คน บาดเจ็บ 10 คน มีบ้าน 77 หลังถูกทำลายในหมู่บ้านใกล้เคียงที่ยาดานากน ปานิปิน ชอกเท และเทกน เหตุจลาจลนี้มีรายงานว่าเริ่มจาการที่หญิงมุสลิมขี่จักรยานชนพระสงฆ์
เหตุจลาจลในเดือนพฤษภาคมในลาชิโอ.
ในวันที่ 29 พฤษภาคม เกิดเหตุรุนแรงขึ้นในรัฐฉานที่เมืองลาชิโอใกล้กับชายแดนจีน หลังจากมีรายงานว่าชายมุสลิมอายุ 48 ปี ชื่น เน วินสาดน้ำมันใส่หญิงชาวพุทธระหว่างการโต้เถียงกันและจุดไฟใส่ เกิดการตอบโต้โดยฝูงชนชาวพุทธไปโจมตีมัสยิดและร้านค้าหลายแห่งเมื่อตำรวจปฏิเสธที่จะจับตัวเน วิน วันต่อมา มีการปะทะระหว่างชาวพุทธและมุสลิม มีผู้เสียชีวิตอย่างน้อย 1 คน
เหตุจลาจลในเดือนสิงหาคมที่กันบาลู.
ในวันที่ 24 สิงหาคม เกิดเหตุรุนแรงที่หมู่บ้านทันกัน ห่างจากกันบาลูไปทางใต้ 16 กม. อยู่ในเขตสะกายง์ หลังจากเกิดเหตุชายมุสลิม 3 คน ข่มขืนหญิงชาวพุทธ พระสงฆ์ได้กระตุ้นให้ชาวพุทธเกิดความโกรธแค้น เข้าไปเผาหมู่บ้านและร้านค้าของมุสลิม บ้าน 44 หลังและร้านค้า 15 หลังถูกทำลาย
เหตุจลาจลในเดือนตุลาคมทันด์เว.
ระหว่าง 29 กันยายน ถึง 2 ตุลาคม ชาวพุทธในยะไข่ได้โจมตีหมู่บ้านชาวมุสลิมกาเมนในทันด์เว บ้านถูกเผาไป 70 – 80 หลัง มุสลิมเสียชีวิต 7 คน ชาวพุทธเสียชีวิต 2 คน ชาวมุสลิมกาเมน 500 คนไร้ที่อยู่อาศัย
การแพร่กระจาย.
ในเดือนเมษายน พ.ศ. 2556 มุสลิมและชาวพุทธในพม่าที่อยู่ในค่ายผู้ลี้ภัยที่อินโดนีเซียปะทะกัน ชาวพุทธ 8 คนถูกฆ่า และบาดเจ็บ 15 คน ศาลอินโดนีเซียสั่งจำคุกมุสลิมโรฮีนจา 14 คน เป็นเวลา 9 เดือน ในเดือนพฤษภาคม มุสลิม 2 คนถูกจับกุมในการวางแผนวางระเบิดสถานทูตพม่าในจาการ์ตา ในเดือนมิถุนายน มีเหตุชาวพุทธพม่าถูกฆาตกรรมในมาเลเซียที่ถูกเชื่อมโยงกับความตึงเครียดทางเชื้อชาติในพม่า ในวันที่ 5 สิงหาคม เกิดระเบิดในย่านชาวพุทธเอกายานาในจาการ์ตาตะวันตกมีผู้บาดเจ็บ 3 คน และทิ้งจดหมายไว้ว่าเป็นการทำเพื่อชาวโรฮีนจา
ใจกลางความรู้สึกดีดี

"ใจกลางความรู้สึกดีดี" เป็นซิงเกิลของจิรากร สมพิทักษ์ ในปี พ.ศ. 2555 ขับร้องร่วมกับรัตนพล เก่งเรียน (วิน อาร์ไนน์) ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร เผยแพร่พร้อมกับมิวสิกวิดีโอเมื่อวันที่ 11 กุมภาพันธ์ พ.ศ. 2555
การตอบรับ.
เพลง "ใจกลางความรู้สึกดีดี" ได้ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 25 มีนาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เจเรมี สก็อตต์

เจเรมี สก็อตต์ เป็นนักออกแบบเสื้อผ้า สัญชาติ สหรัฐอเมริกา
ประวัติ.
เจเรมี สก็อตต์ เกิดในปี พ.ศ. 2518 ที่เมือง Kansas City, Missouri.
หลังจบการศึกษาที่ Pratt Institute ในมหานครบูคลิน นิวยอกซ์ ทางด้านการออกอบบเสื้อผ้าเข้าทำงานครั้งแรกใน งานเดินแบบ ปี พ.ศ. 2534 ในงาน Paris Fashion Week ของนิตยสาร "Vogue" และได้รับคัดเลือก ได้นำชุกจัดแสดงในปีถัดมาอีกด้วย งานช่วง ชุดฤดูใบไม้ผลิ ปี พ.ศ. 2544 ในคอลเล็กชั่นชุด "a witty reply to all his detractors,โดยใช้ความโดดเด่นในการออกแบบ" 
ในวันที่ 13 กรกฎาคม 2010 Jeremy ปรากฏตัวใน The Young and the Restless ด้วยตัวเขาเอง เขาเป็นที่รู้จักในฐานะเพื่อนสนิทของ CL หัวหน้า งวงของเกิร์ลกรุ๊ปเกาหลี 2ne1 เขาให้เสื้อผ้าเป็นของขวัญแก่เธอและผู้หญิงอื่นๆด้วย เขาปรากฏตัวใน 2NE1 TV Season 2 (เรียลริตี้โชว์ของชีวิต 2ne1 ระหว่างออกอัลบั้มใหม่ล่าสุดของพกเขา) กับ Will.i.am แห่ง The Black Eyed Peas ปรากฏตัวกับ 2ne1 เช่นกัน ในพฤศจิกายน 2010 O'live OnStyle Sytle Icon Awards ซึ่ง Scott จะปรากฏตัวในงานเพื่อมอบรางวัลให้ 2ne1 วงผู้หญิงที่ทันสมัยที่สุด
การทำงาน.
ในเดือนตุลาคม พ.ศ. 2556เจเรมี สก็อตต์ได้เข้าเซ็นสัญญาจ้างเป็นนักออกแบบเสื้อผ้าให้กับแบรด์ Moschino's โดยรับตำแหน่ง Creative Director, ได้รับการเลือกชุดที่ออกแบบไปจัดแสดงการเดินแบบในช่วง ฤดูใบไม้ร่วมในปี พ.ศ. 2557 โดยชุดที่จัดแวดง เป็นแนวการออกแบบ กึ่งเรื่องเพศ และ หมี ของเล่น 
ซูปเปอร์โบล์ ครั้งที่ 49.
In January 2015, Scott collaborated with pop star Katy Perry to create the costumes for her Super Bowl XLIX Half Time show performance.
รำรี มามะ

รำรี มามะ (เกิด 1 มกราคม พ.ศ. 2493) เป็นนักการเมืองชาวไทย อดีตสมาชิกสภาผู้แทนราษฎรจังหวัดนราธิวาส 4 สมัย สังกัดพรรคประชาธิปัตย์ ปัจจุบันสังกัดพรรคพลังประชารัฐ
ประวัติ.
รำรี มามะ เกิดเมื่อวันที่ 1 มกราคม พ.ศ. 2493 เป็นบุตรของนายเสนาะ และ นางสีเยาะ มามะ สำเร็จการศึกษาระดับปริญญาตรี จาก คณะรัฐศาสตร์ มหาวิทยาลัยรามคำแหง
งานการเมือง.
รำรี ได้รับเลือกตั้งเป็นสมาชิกสภาผู้แทนราษฎรครั้งแรก ในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2554 รวม 4 สมัย
เขาลงสมัครรับเลือกตั้งในพื้นที่จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรครวมพลังประชาชาติไทย แต่ไม่ได้รับเลือกตั้ง ต่อมาย้ายกลับมาสังกัดพรรคประชาธิปัตย์ ในปี 2564
สมาชิกสภาผู้แทนราษฎร.
รำรี มามะ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
โรงเรียนเค็งใหญ่หนองงูเหลือม

โรงเรียนเค็งใหญ่หนองงูเหลือม เป็นโรงเรียนขยายโอกาส ที่มีนักเรียนมากที่สุดในกลุ่มเครือข่าย 13 หัวตะพาน สีประจำโรงเรียนได้แก่ สีฟ้ากับสีแดง และผ่านการประเมินโรงเรียนดีศรีตำบล ประจำปีการศึกษา 2555
ทำเนียบผู้บริหาร.
ตารางแสดงทำเนียบผู้บริหารโรงเรียนเค็งใหญ่หนองงูเหลือม
เกาะตาง

เกาะตาง  เป็นเกาะในอ่าวไทย อยู่ห่างจากชายฝั่งจังหวัดพระสีหนุของกัมพูชาไปทางตะวันตกเฉียงใต้ประมาณ 52 กิโลเมตร
ภูมิศาสตร์.
เกาะนี้เป็นหินโดยมีจุดสูงสุดอยู่ทางเหนือ มีชายหาดอยู่ทางตะวันออกและตะวันตก ทางตะวันออกเป็นหาดทรายและปะการัง มีเกาะขนาดเล็กเรียกเกาะมุลอยู่ห่างไปทางตะวันออกประมาณ 1.3 กิโลเมตร และเกาะด็อมลวงอยู่ห่างไปทางใต้ประมาณ 2.2 กิโลเมตร
ประวัติ.
การสังหารหมู่ที่เกาะตาง.
ในเดือนพฤษภาคม พ.ศ. 2518 ทหารเขมรแดงได้บุกยึดเกาะโถจูและลักพาตัวชาวเวียดนามไป 513 คนซึ่งเกือบเป็นประชากรทั้งหมดของเกาะมายังเกาะตาง พวกเขาถูกบังคับใช้แรงงานหนักจนถูกสังหารทั้งหมด
กรณี"มายาเกวซ".
เกาะนี้เป็นพื้นที่ที่เกิดเหตุการณ์"มายาเกวซ"ซึ่งเป็นเหตุปะทะระหว่างสหรัฐกับเขมรแดง ในวันที่ 15 พฤษภาคม พ.ศ. 2518 นาวิกโยธินสหรัฐได้ส่งเครื่องบินมายังเกาะตางโดยหวังว่าจะปลดปล่อยลูกเรือเอสเอส "มายาเกวซ" ที่ถูกทหารเขมรแดงจับกุมเมื่อ 12 พฤษภาคม พ.ศ. 2518 แต่ลูกเรือเอสเอส "มายาเกวซ" ไม่ได้อยู่ที่เกาะตาง แต่ถูกนำตัวไปขึ้นแผ่นดินใหญ่ของกัมพูชา และได้รับการปล่อยตัวระหว่างที่ดำเนินการช่วยเหลือ เขมรแดงได้ยิงเฮลิคอปเตอร์ของสหรัฐสามลำในบริเวณใกล้เกาะตาง นาวิกโยธิน 15 คน และลูกเรือถูกฆ่า โดยคาดว่ามีทหารเขมรแดงถูกฆ่าราว 13–25 คน
การจับกุมเรือสำเภา"ฟอกซีเลดี".
ในวันที่ 13 สิงหาคม พ.ศ. 2521 เรือสำเภามาเลเซียชื่อ "ฟอกซีเลดี" ถูกพัดออกจากเส้นทางระหว่างสิงคโปร์–กรุงเทพฯ และถูกเรือปืนของเขมรแดงพบทางตะวันตกของเกาะตาง สจวร์ต กลาสส์ ลูกเรือชาวแคนาดาถูกสังหาร ส่วนจอห์น ดิวเฮิสต์ ชาวอังกฤษ และเคร์รี แฮมิลล์ ชาวนิวซีแลนด์ถูกเขมรแดงจับไปขังคุกตวลสเลงในพนามเปญ และถูกบังคับให้เขียนคำรับสารภาพ ดิวเฮิสต์ถูกประหารชีวิตเมื่อปลายเดือนสิงหาคม และแฮมิลล์ถูกสังหารเมื่อเดือนตุลาคม พ.ศ. 2521
ช่อง 3 แฟมิลี

ช่อง 3 แฟมิลี  เป็นช่องโทรทัศน์ภาคพื้นดินระบบดิจิทัล กลุ่มบริการทางธุรกิจระดับชาติประเภทรายการเด็ก เยาวชน และครอบครัวในอดีต ซึ่งสถานีวิทยุโทรทัศน์ไทยทีวีสีช่อง 3 อ.ส.ม.ท. ททบ. กองทัพบก ช่อง 3 เอชดี และบริษัท บีอีซี-มัลติมีเดีย จำกัด เป็นผู้รับใบอนุญาตประกอบกิจการจาก กสทช. เริ่มออกอากาศเป็นปฐมทัศน์ ตั้งแต่วันที่ 25 เมษายน 2557 โดยกำหนดสัดส่วนผังรายการออกเป็น ประเภทเด็กและครอบครัว 75% ประเภทข่าวสารและสาระ 25% ซึ่งประกอบด้วยเนื้อหาจากต่างประเทศ อาทิ ภาพยนตร์และละครชุดในภาษาจีน, ภาษาเกาหลี และภาษาอังกฤษเป็นสำคัญ ร่วมกับเนื้อหาของผู้ผลิตสัญชาติไทย เช่นบริษัท บีอีซี-เทโร เอ็นเตอร์เทนเมนต์ จำกัด (มหาชน), บริษัท ทีวีธันเดอร์ จำกัด, บริษัท บรอดคาสต์ไทยเทเลวิชัน จำกัด, อาร์แอลจี, มาร์กอินมีเดีย เป็นต้น โดยมีเนื้อหามุ่งไปที่กลุ่มเด็ก
ช่อง 3 Family ประมูลมาด้วยมูลค่า 666 ล้านบาท ตลอดช่วง 5 ปีทำรายได้รวม 636 ล้านบาท เรตติ้งดีที่สุด 0.083 ในปี 2558 และต่ำสุด 0.012 ปี 2557
การขอคืนใบอนุญาต.
เมื่อวันที่ 10 พฤษภาคม 2562 บริษัท บีอีซี เวิลด์ จำกัด (มหาชน) ได้ส่งหนังสือแจ้งกรรมการผู้จัดการตลาดหลักทรัพย์แห่งประเทศไทย ว่าคณะกรรมการของบริษัท บีอีซี เวิลด์ จำกัด (มหาชน) มีมติให้บริษัท บีอีซี-มัลติมีเดีย จำกัด ซึ่งเป็นบริษัทย่อยของบริษัท บีอีซี เวิลด์ จำกัด (มหาชน) ที่ได้รับใบอนุญาตและดำเนินการออกอากาศช่อง 3 เอสดี และช่อง 3 Family แจ้งความประสงค์ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เพื่อขอคืนใบอนุญาตออกอากาศโทรทัศน์ในระบบดิจิทัล โดยได้ระบุเหตุผลว่าอุตสาหกรรมโฆษณาทางโทรทัศน์และพฤติกรรมผู้บริโภคมีความเปลี่ยนแปลง จึงให้บีอีซี-มัลติมีเดียคืนใบอนุญาตเพื่อให้เหมาะสมกับสภาพการแข่งขัน
ตั้งแต่วันที่ 30 กันยายน 2562 ช่อง 3 Family และช่อง 3 เอสดี ได้ยุติการออกอากาศ โดยช่อง 3 Family ยุติออกอากาศก่อนในเวลา 22:30 น. หลังจากที่ยุติการออกอากาศแล้ว การดำเนินงานและการผลิตรายการต่าง ๆ ได้ถูกควบรวมกับช่อง 3 เอชดี ซึ่งได้รับใบอนุญาตโดยบริษัทเดียวกันที่ยังออกอากาศอยู่
จีนี่เฟสต์ 16 ปีแห่งความร็อก

จีนี่เฟสต์ 16 ปีแห่งความร็อก  เป็นคอนเสิร์ตรวมศิลปินของค่ายจีนี่ เรคคอร์ด สังกัดจีเอ็มเอ็ม แกรมมี่ จัดเมื่อวันที่ 10 พฤษภาคม พ.ศ. 2557 ณ ลานกิจกรรมริมทะเลสาบเมืองทองธานี อำเภอปากเกร็ด จังหวัดนนทบุรี โดยเปิดให้จองบัตรวันแรกเมื่อ 10 เมษายน พ.ศ. 2557 และมีจำหน่าย ดีวีดี บันทึกการแสดงสดในวันที่ 28 สิงหาคม พ.ศ. 2557
วัดป่าสัก

วัดป่าสัก สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พระธรรมวชิรเวที (บุญสิน อุตฺตมชาโต)

พระธรรมวชิรเวที นามเดิม บุญสิน (ต่อมาเปลี่ยนชื่อเป็น เก้าเอก) ฉายา อุตฺตมชาโต นามสกุล ขุนอุดม เป็นพระราชาคณะชั้นธรรมฝ่ายมหานิกาย ปัจจุบันดำรงตำแหน่งเจ้าอาวาสวัดดุสิดารามวรวิหาร และเจ้าคณะภาค 18
ประวัติ.
พระธรรมวชิรเวที นามเดิม บุญสิน (ต่อมาเปลี่ยนชื่อเป็น เก้าเอก) นามสกุล ขุนอุดม เกิดวันอาทิตย์ ที่ 29 เมษายน 2494 ตรงกับแรม 8 ค่ำ เดือน 5 ปีเถาะ ณ บ้านเลขที่ 41 หมู่ที่ 14 ตำบลหงษ์เจริญ อำเภอท่าแซะ จังหวัดชุมพร บิดาชื่อนายสาย มารดาชื่อนางนิจ บรรพชาเมื่อวันที่ 18 เดือนเมษายน พ.ศ. 2508 ณ วัดหงษ์ปิยาราม ตำบลหงษ์เจริญ อำเภอท่าแซะ จังหวัดชุมพร มีพระครูสุพรตประสาธน์ วัดเขาแก้ว จังหวัดชุมพร เป็นพระอุปัชฌาย์ อุปสมบทเมื่อวันที่ 16 เมษายน 2517 ณ วัดดุสิดารามวรวิหาร แขวงอรุณอมรินทร์ เขตบางกอกน้อย กรุงเทพมหานคร มีพระวิสุทธิโสภณ (วรรณ มนุญฺโญ) สมณศักดิ์สุดท้ายที่พระธรรมญาณมุนี วัดดุสิดารามวรวิหาร เป็นพระอุปัชฌาย์
ครอง จันดาวงศ์

ครอง จันดาวงศ์ (28 มกราคม พ.ศ. 2451 – 31 พฤษภาคม พ.ศ. 2504) เป็นครู นักการเมืองและนักเคลื่อนไหวชาวไทย เป็นหนึ่งในสมาชิกขบวนการเสรีไทยสายอีสาน ช่วงบั้นปลายชีวิตเป็นผู้ต้องโทษตามมาตรา 17 ของรัฐบาล จอมพล สฤษดิ์ ธนะรัชต์ เจ้าของวลี "เผด็จการจงพินาศ ประชาธิปไตยจงเจริญ"
ประวัติ.
ครอง จันดาวงศ์ มีภูมิลำเนาที่คุ้มวัดศรีสะเกษ ตำบลธาตุเชิงชุม อำเภอเมือง จังหวัดสกลนคร บิดาชื่อนายกี จันดาวงษ์ (ต่อมาได้บรรดาศักดิ์เป็นหมื่นศรีภักดี) มารดาชื่อแม่เชียงวัน มีเชื้อสายไทย้อ เป็นบุตรคนสุดท้องจากพี่น้องจำนวน 9 คน เริ่มอาชีพรับราชการครูแห่งแรกที่บ้านตาลโกน อำเภอสว่างแดนดิน เป็นผู้ร่วมก่อตั้ง โรงเรียนมัธยมศิริขันธ์ 1 และ โรงเรียนมัธยมศิริขันธ์ 2 โรงเรียนราษฎรเพื่อส่งเสริมการศึกษาของเยาวชนในจังหวัด ร่วมกับนายเตียง ศิริขันธ์ และได้รับเลือกจากประชาชนให้เป็นสมาชิกสภาผู้แทนราษฎรไทย ชุดที่ 9 ในการเลือกตั้งเดือนธันวาคม พ.ศ. 2500
ชีวิตครอบครัว.
ได้สมรสกับ น.ส.มุกดา ลูกสาวกำนันบ้านบงเหนือ แต่ความสัมพันธ์ไม่ราบรื่น จึงได้หย่าขาดจากกัน ต่อมาได้ย้ายไปเป็นครูอีกหลายโรงเรียน และได้สมรสใหม่กับ น.ส.แตงอ่อน แซ่เต็ง ใน พ.ศ. 2480 จนกระทั่งย้ายมาเป็นครูใหญ่ที่โรงเรียนวัดบ้านทรายมูล ตำบลพันนา ในอำเภอสว่างแดนดิน จังหวัดสกลนคร ครูครอง มีบุตรทั้งหมด 4 คน คือ วิทิต จันดาวงศ์, ธำรง จันดาวงศ์, ควรครอง จันดาวงศ์ (จาก น.ส.แตงอ่อน) เดช จันดาวงศ์ (จาก น.ส. มุกดา)
การเสียชีวิต.
ครอง จันดาวงศ์ เป็นนักโทษทางการเมืองซึ่งถูกจับกุมในข้อหากบฏต่อความมั่นคงและมีการกระทำอันเป็นคอมมิวนิสต์ พร้อมกับผู้ถูกจับกุมคนอื่นๆ รวม 108 คน และถูกตัดสินให้ต้องโทษประหารชีวิตโดยไม่ผ่านกระบวนการยุติธรรม การสอบสวนมีเพียงการสอบสวนที่กรุงเทพมหานคร ประมาณ 20 วัน และถูกนำตัวไปประหารชีวิตที่ อำเภอสว่างแดนดิน เมื่อวันที่ 31 พฤษภาคม พ.ศ. 2504 พร้อมด้วยนายทองพันธ์ สุทธิมาศ โดย ก่อนหน้านี้ได้มีการประหาร นายศุภชัย ศรีสติ ในวันที่ 5 กรกฎาคม พ.ศ. 2502 และ ภายหลังจากนั้น มีการประหาร นายรวม วงษ์พันธ์ ในวันที่ 24 เมษายน พ.ศ. 2505 โดยอาศัยอำนาจตามาตรา 17 เช่นเดียวกัน
ทั้งนี้ เจ้าหน้าที่ได้อ่านบทลงโทษอาศัยอำนาจคำตัดสินตามมาตรา 17 ของ จอมพลสฤษดิ์ ธนะรัชต์ ก่อนการประหารและนายครองได้เปล่งคำขวัญ เผด็จการจงพินาศ ประชาธิปไตยจงเจริญ เป็นประโยคสุดท้ายของชีวิต
เจ้าชายแบร์นฮาร์ทแห่งลิพเพอ-บีสเทอร์เฟ็ลท์

เจ้าชายแบร์นฮาร์ทแห่งลิพเพอ-บีสเทอร์เฟ็ลท์ (29 มิถุนายน ค.ศ. 1911 - 1 ธันวาคม ค.ศ. 2004) ต่อมาคือ เจ้าชายแบร์นฮาร์ทแห่งเนเธอร์แลนด์ พระราชสวามี เป็นพระราชสวามีในสมเด็จพระราชินีนาถยูเลียนาแห่งเนเธอร์แลนด์ และเป็นพระราชบิดาของพระธิดา 4 พระองค์ รวมทั้งเจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์
พระประวัติ.
เจ้าชายแบร์นฮาร์ทเป็นพระโอรสในเจ้าชายแบร์นฮาร์ทแห่งลิพเพอกับอาร์มการ์ด ฟอน แครม ประสูติเมื่อวันที่ 29 มิถุนายน ค.ศ. 1911 ทรงเป็นสมาชิกราชวงศ์ลิพเพอ
อภิเษกสมรสกับเจ้าหญิงยูเลียนาแห่งเนเธอร์แลนด์เมื่อวันที่ 8 กันยายน ค.ศ. 1936 มีพระธิดา 4 พระองค์คือ
นอกจากนี้ พระองค์ยังทรงมีพระบุตรนอกสมรสอีก 2 คน ซึ่งเป็นพระธิดาทั้งสิ้น นั้นคือ 
เจ้าชายแบร์นฮาร์ทสิ้นพระชนม์ลงด้วยพระโรคมะเร็งเมื่อวันที่ 1 ธันวาคม ค.ศ. 2004 พระบรมศพได้รับการฝังที่เมืองเดลฟท์
เจ้าชายเฟลิกซ์แห่งบูร์บง-ปาร์มา

เจ้าชายเฟลิกซ์แห่งบูร์บง-ปาร์มา หรือ เจ้าชายเฟลิกซ์แห่งลักเซมเบิร์ก (28 ตุลาคม ค.ศ. 1893 - 8 เมษายน ค.ศ. 1970) เป็นพระสวามีในแกรนด์ดัชเชสชาร์ล็อตแห่งลักเซมเบิร์ก และเป็นพระบิดาของพระโอรส-ธิดา 6 พระองค์ รวมทั้งแกรนด์ดยุกฌ็องแห่งลักเซมเบิร์ก พระองค์ทรงเป็นคู่อภิเษกสมรสที่อยู่ในตำแหน่งยาวนานที่สุดของลักเซมเบิร์ก
พระประวัติ.
เจ้าชายเฟลิกซ์ประสูติเมื่อ 28 ตุลาคม ค.ศ. 1893 เป็นพระโอรสของโรเบิร์ตที่ 1 ดยุคแห่งปาร์มาและอินฟันตามารีอา อังตอนีอาแห่งโปรตุเกส ทรงอภิเษกสมรสกับแกรนด์ดัชเชสชาร์ล็อตแห่งลักเซมเบิร์ก มีพระโอรส-ธิดา 6 พระองค์ คือ
ยัน แอวังแกลิสตา ปูร์กิแญ

ยัน แอวังแกลิสตา ปูร์กิแญ (17 ธันวาคม ค.ศ. 1787 – 28 กรกฎาคม ค.ศ. 1869) หรือ โยฮัน เอวังเกลิสท์ พัวร์คินเยอ  เป็นนักกายวิภาคศาสตร์และนักสรีรวิทยาชาวเช็ก
ประวัติ.
ยัน แอวังแกลิสตา ปูร์กิแญ เกิดเมื่อ ค.ศ. 1787 ที่เมืองเล็ก ๆ ในโบฮีเมีย (ปัจจุบันคือประเทศเช็กเกีย) เขาเรียนจบจากคณะแพทยศาสตร์ มหาวิทยาลัยชาลส์ และต่อมาได้เป็นศาสตราจารย์ด้านสรีรวิทยา เขาเป็นผู้ค้นพบปรากฏการณ์เพอร์คินจี ซึ่งอธิบายว่าทำไมมนุษย์จึงมองเห็นสีแดงได้ลดลงเมื่อเทียบกับสีน้ำเงิน และตีพิมพ์ผลงาน 2 เล่ม คือ "Observations and Experiments Investigating the Physiology of Senses" และ "New Subjective Reports about Vision" ที่เป็นจุดเริ่มต้นของวิชาจิตวิทยาเชิงทดลอง
ปูร์กิแญเป็นหนึ่งในนักวิทยาศาสตร์ที่มีผลงานค้นพบหลายอย่าง ในปี ค.ศ. 1823 เขาเขียนวิทยานิพนธ์ที่ว่าด้วยลักษณะ 9 แบบของลายนิ้วมือ สิบปีต่อมา เขาก็ค้นพบต่อมเหงื่อ ต่อมาในปี ค.ศ. 1837 เขาก็ค้นพบเซลล์เพอร์คินจี ซึ่งเป็นเซลล์ประสาทขนาดใหญ่ที่มีเดนไดรต์หลายแขนงในซีรีเบลลัม และค้นพบเพอร์คินจีไฟเบอร์ ซึ่งเป็นส่วนสำคัญในการส่งกระแสไฟฟ้าไปยังหัวใจห้องล่าง นอกจากนี้ เขายังค้นพบภาพสะท้อนเพอร์คินจี (Purkinje images) ซึ่งเป็นภาพสะท้อนของวัตถุที่เกิดจากโครงสร้างในดวงตา รวมถึงริเริ่มการใช้คำว่าพลาสมาและโพรโทพลาสซึม
ปูร์กิแญเสียชีวิตที่กรุงปรากเมื่อ ค.ศ. 1869 รวมอายุได้ 81 ปี
น้ำประสานทอง

น้ำประสานทอง หรือ บอแรกซ์ เป็นสารประกอบที่สำคัญของโบรอน ชื่อทางเคมี โซเดียมโบเรท ชื่อสามัญ น้ำประสานทอง หรือผงเนื้อกรอบ หรือเพ่งแซ เมื่อถ้าอยู่ในรูปผลึกบริสุทธิ์จะไม่มีสี ถ้านำไปเผาต่อจนไม่มีน้ำอยู่ในโมเลกุลจะเรียกน้ำประสานทองสะตุ เป็นผงมีสีขาว ละลายน้ำได้ง่าย มีรสขมเล็กน้อย
การใช้งาน.
บอแรกซ์เป็นสารสีขาวเป็นผงหรือที่เรียกว่าโซเดียมบอเรต โซเดียมเตตระบอเรตหรือไดโซเดียมเตตระบอเรต มีการใช้กันอย่างแพร่หลายในฐานะน้ำยาทำความสะอาดในครัวเรือนและสารเพิ่มคุณภาพสำหรับน้ำยาซักผ้า เป็นส่วนผสมของโบรอน โซเดียม และออกซิเจน และมีการใช้ในการเชื่อมทองตามชื่อน้ำประสานทอง
บอแรกซ์ที่ใช้ในฐานะน้ำประสานทองจะพบได้ในธรรมชาติ มีมากในประเทศอินเดีย เนปาล ทิเบต และจีน ส่วนที่ใช้ในไทย นำเข้ามาจาก 2 แหล่ง คือ จากอินเดีย เรียก น้ำประสานทองเทศ และ จากจีน เรียก น้ำประสานทองจีน ซึ่งในการทำทองรูปพรรณจะมีการใช้คุณสมบัติของสารเคมีชนิดหนึ่งมาทำหน้าที่เป็นตัวเชื่อมทองคำบริสุทธิ์ให้เป็นเนื้อเดียวกัน สารเคมีตัวนั้น ก็คือ น้ำประสานทอง นั่นเอง
บอแรกซ์ถูกใช้เป็นส่วนผสมในอาหารมาตั้งแต่ยุคโบราณโดยเฉพาะใช้ในการถนอมอาหาร บอแรกซ์สามารถใช้แทนเกลือแกงในกรณีที่ไม่ต้องการให้มีรสเค็ม เช่นใช้ดองไข่ปลาคาร์เวียร์เป็นต้น ชาวเอเชียบางประเทศนิยมใส่ในแป้งให้เหนียวกรุบ ใส่ในลูกชิ้นทำให้เนื้อเหนียวเด้ง ประวัติการใช้เป็นส่วนประกอบของอาหารที่ยาวนานนับพันปี
บอแรกซ์จะมีลักษณะเป็นผลึกใสหรือเป็นผงสีขาว ไม่มีกลิ่น รสหวาน ถ้านำไปผ่านความร้อนแบบรวดเร็วที่อุณหภูมิประมาณ 75 องศาเซลเซียสจะละลายกลายเป็นน้ำ แต่ถ้าเผาที่ความร้อน 350 องศาเซลเซียสจะไม่มีน้ำอยู่ในโมเลกุล เรียกว่า "น้ำประสานทองสะตุ" การนำน้ำประสานทองไปสะตุในอุณหภูมิที่สูงโดยตั้งเตาด้วยแกลบ จุดไฟและเผาผ่านหม้อดิน หรือการก่อไฟด้วยแกลบ จะให้ความร้อนที่อุณหภูมิสูงมาก แต่หากสะดวกจะใช้ถ่าน หรือเชื้อเพลิงชนิดอื่นๆ ก็สามารถใช้ได้
การใช้สารบอแรกซ์ในครัวเรือน.
สารบอแรกซ์มีประโยชน์หลายอย่างในตัวมันเอง แถมยังเป็นส่วนผสมในผลิตภัณฑ์อื่นๆ ด้วย ต่อไปนี้คือการใช้ผงบอแรกซ์และบอแรกซ์บริสุทธิ์ในน้ำ
บอแรกซ์เป็นส่วนประกอบในผลิตภัณฑ์อื่นๆ อีกหลายอย่าง ได้แก่:
ความเป็นพิษ.
การได้รับบอแรกซ์ต่อเนื่องอาจก่อการระคายเคืองในระบบทางเดินหายใจ การทานบอแรกซ์อาจก่ออาการทางระบบทางเดินอาหาร เช่น อาเจียน, ปวดท้อง และ ท้องเสีย ผลกระทบต่อระบบหลอดเลือดและสมองได้แก่อาการปวดศีรษะและความเฉื่อยชา ในกรณีที่รุนแรงอาจพบผื่นแดงได้ ข้อมูลจากศูนย์คุ้มครองผู้บริโภคอินโดนีเซีย (Indonesian Directorate of Consumer Protection) ระบุเตือนว่าบอแรกซ์อาจก่อมะเร็งตับได้หากมีการรับประทานบอแรกซ์ต่อเนื่องยาวนาน 5–10 ปี
สังกะสีออกไซด์

สังกะสีออกไซด์ (Zinc oxide) เป็นสารประกอบที่มีสูตรเคมี ZnO มีลักษณะเป็นผงที่ไม่ละลายในน้ำและใช้ผสมในผลิตภัณฑ์หลายชนิดเช่น ยาง พลาสติก เซรามิก แก้ว น้ำมันเครื่อง สีทา สารยึดเกาะ อาหาร แบตเตอรี และอื่น ๆ ในธรรมชาติพบในรูปซินไซต์ แต่ส่วนใหญ่ได้จากการสังเคราะห์ 
ในสมัยโบราณเรียกฝุ่นจีน หญิงจีนและญี่ปุ่นใช้เป็นแป้งผัดหน้า ใช้ผสมในยาแก้ฝีหนอง โรคผิวหนัง ปัจจุบันใช้ผสมในเครื่องสำอาง
เพชฌฆาตดาวโจร

เพชฌฆาตดาวโจร เป็นละครโทรทัศน์ไทยที่ออกอากาศในปี พ.ศ. 2559 ผลิตโดย เอ็กแซ็กท์ - ซีเนริโอ และ กู๊ดซีนส์ สร้างจากเค้าโครงเรื่องจริงของ "ตี๋ใหญ่" อาชญากรที่โด่งดังจากการเป็นโจรปล้นฆ่าชื่อเสียงโด่งดังในราวก่อนปี พ.ศ. 2520 และอิงจากบทประพันธ์ของ พล.ต.ท.สมเกียรติ พ่วงทรัพย์ (ยศในปัจจุบัน-อดีตผู้บัญชาการตำรวจสันติบาล) พร้อมทั้งดัดแปลงเรื่องให้เป็นเรื่องใหม่ โดยผู้ที่รับบทเล้ง คือ ภาคิน คำวิลัยศักดิ์ และนายตำรวจผู้ตามล่าเล้ง คือ ศักดิ์สิทธิ์ แท่งทอง ออกอากาศทุกวันพุธ-พฤหัสบดี เวลา 20.30 ทางช่องวัน เริ่มตอนแรกเมื่อวันที่ 12 พฤษภาคม พ.ศ. 2559–6 กรกฎาคม พ.ศ. 2559
การตอบรับ.
ด้านเสียงวิจารณ์ เว็บไซต์จีเอ็มเอ็ม แกรมมี่ ได้ทำสกู๊ปข่าวสัมภาษณ์ถึงโตโน่ ภาคิน นักแสดงนำของเรื่องว่า เป็นละครบู๊ดราม่า รู้สึกปลื้มใจที่เสียงตอบรับดีเกินคาด แต่ก็ขอย้ำว่าอยากให้ดูชีวิตของเล้งไว้เป็นเยี่ยง แต่อย่าเอาเป็นแบบอย่าง ด้านผู้ชมละครก็ให้การตอบรับค่อนข้างดีมาก แถมยังย้ำกับผู้ชมทางบ้านด้วยว่ายังมีแง่คิดคติสอนใจคนดูแน่นอนทั้งในมุมสว่างและมุมมืดของชีวิตคนเรา ทางด้านเว็บไซต์ไทยรัฐออนไลน์ ก็ได้ทำสกู๊ปพิเศษถึงละครและมีรายละเอียดของบทความที่มีทั้งข้อวิพากษ์วิจารณ์ติติงทั้งในแง่ดีและในแง่ลบของละครเรื่องนี้ด้วย
ไม่เจ็บอย่างฉันใครจะเข้าใจ

"ไม่เจ็บอย่างฉันใครจะเข้าใจ" เป็นซิงเกิลของฟิล์ม บงกช ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 6 มีนาคม พ.ศ. 2556 และเป็นเพลงประกอบละครเรื่อง "สามีตีตรา" ในปี พ.ศ. 2557
การตอบรับ.
เพลง "ไม่เจ็บอย่างฉันใครจะเข้าใจ" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 เมษายน พ.ศ. 2557 และอันดับสูงสุดที่ 5 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 27 เมษายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ตะกั่วแดง

ตะกั่วแดง หรือ เสน หรือ Lead(II,IV) oxide (Red lead หรือ minium) เป็นสารประกอบของตะกั่วที่มีสีแดงสว่างหรือสีส้ม สูตรทางเคมีเป็น Pb3O4หรือ 2 PbO·PbO2 เป็นผงละเอียดสีแดง ใช้ในอุตสาหกรรมแก้วและสีทา เคยใช้ลงพื้นเหล็กเพื่อกันสนิม
ใครสักคน

"ใครสักคน" เป็นซิงเกิลของฟิล์ม บงกช เป็นเพลงประกอบละครโทรทัศน์เรื่อง "พราว" ทางช่อง 7 ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 16 ตุลาคม พ.ศ. 2557 
เพลงนี้ สื่ออารมณ์แทนผู้หญิงที่ภายนอกอาจจะดูเ­ก่งและแกร่ง แต่ลึก ๆ ก็ยังรอคอยใครสักคนที่มาเติมเต็มอา­รมณ์อ่อนไหว เรียกได้ว่า กระแทกใจคนโสดหน้าหนาวนี้ได้อย่างจัง
การตอบรับ.
เพลง "ใครสักคน" ได้ติดชาร์ตอันดับสูงสุด 4 ใน 5 ของชาร์ตหมวดเพลง GMM Gmember Chart MV Top 5 ประจำวันที่ 10 พฤศจิกายน พ.ศ. 2557 จากเว็บไซต์ Gmember และติดอันดับสูงสุด 4 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 17 มกราคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คำสาปรัก ลิขิตดวงดาว

คำสาปรักลิขิตดวงดาว  เป็นละครโทรทัศน์เกาหลีใต้ปี 2015 สร้างจากนวนิยายชื่อเรื่องเดียวกัน โดย Hyun Go-woon ว่าด้วยความรักระหว่างเจ้าชายโครยอกับเจ้าหญิงพัลแฮ นำแสดงโดยชัง ฮย็อก, โอ ย็อน-ซอ, Lee Ha-nui และ Lim Ju-hwan ออกอากาศทางเอ็มบีซีทุกวันจันทร์และอังคาร เวลา 22:00 น. จำนวน 24 ตอน เริ่มตั้งแต่วันที่ 19 มกราคม 2558
ในประเทศไทยออกอากาศทางช่อง 3 เริ่มวันแรกในวันที่ 19 เมษายน 2560 เวลา 11:00–11.45 น. ทุกวันจันทร์–พุธ และได้เปลี่ยนเวลาออกอากาศไปเป็นเวลา 12.30 - 13.15 น. เริ่มวันที่ 2 พฤษภาคม 2560
ปุณิกา กุลสุนทรรัตน์

ปุณิกา กุลสุนทรรัตน์ หรือ พรฟ้า เป็นนางงามชาวไทย ได้เป็นตัวแทนสาวไทยเข้าร่วมประกวด มิสเอิร์ธ 2013 และ มิสอินเตอร์เนชั่นแนล 2014
ประวัติ.
พรฟ้า ปุณิกา กุลสุนทรรัตน์ ในปี 2556 พรฟ้าชนะการประกวดมิสเอิร์ธไทยแลนด์ 2013 และได้เป็นตัวแทนสาวไทยในการเข้าร่วมประกวดมิสเอิร์ธ 2013 ที่ประเทศฟิลิปปินส์ และได้รับตำแหน่ง Miss Earth Water 2013
ในปี 2557 พรฟ้าได้ถูกรับเลือกให้เป็นตัวแทนสาวไทยอีกครั้งในการเข้าร่วมประกวดมิสอินเตอร์เนชันแนล 2014 ที่โตเกียว ประเทศญี่ปุ่น และได้ตำแหน่งรองอันดับ 2 แต่เพราะเธอไปร่วมการประกวดครั้งนี้ทำให้เธอถูกปลดจากตำแหน่งมิสเอิร์ธ water เพราะอยู่ไม่ครบวาระ 1 ปี ปุณิกาจบการศึกษาระดับมัธยมศึกษาจาก โรงเรียนประจวบวิทยาลัย จบระดับปริญญาตรีจาก คณะเกษตร สาขาวิชาอาหารและโภชนาการ (วิทยาศาสตรบัณฑิต) มหาวิทยาลัยเกษตรศาสตร์ (เกียรตินิยมอันดับ 2 เหรียญเงิน) และปริญญาโทจาก คณะบริหารธุรกิจ สาขาการตลาด มหาวิทยาลัยกรุงเทพธนบุรี
พรพรรณ ฤกษ์อัตการ

พรพรรณ ฤกษ์อัตการ ชื่อเล่น หงษ์หยก เป็นนักแสดง, พิธีกรและนางงามชาวไทย ได้ฉายาว่าเป็น "เจ้าแม่รับเชิญ" เพราะบทละครส่วนใหญ่จะได้แต่บทรับเชิญ
ประวัติ.
เริ่ม มิสทีนไทยแลนด์ ตั้งแต่อายุ 15 ปี ต่อมา เข้าประกวด นางสาวไทย ปี 2552 มิสไทยแลนด์ไชนีสคอสมอส 2556 ได้รับรางวัล Miss TCCTV และ มิสแกรนด์ไทยแลนด์ 2013 ได้รับรางวัล มิสบีอิ้งบอดี้ไลน์ เล่นละครเรื่องแรก เรื่อง มาลีเริงระบำ โดยรับบทเป็น น้อยหน่า ก่อนเป็นที่รู้จักจากบท เดียร์ ในละคร สงครามนางงาม 
การศึกษา
มหาวิทยาลัยนอร์ทัมเบรีย

มหาวิทยาลัยนอร์ทัมเบรีย นิวคาสเซิล (Northumbria University Newcastle) หรือเรียกทั่วไปว่า มหาวิทยาลัยนอร์ทัมเบรีย (Northumbria University) เป็นสถาบันอุดมศึกษาขนาดเล็ก มีความเชี่ยวชาญด้านการออกแบบ การจัดการ และสาขาวิชาซึ่งต้องปฏิบัติ มหาวิทยาลัยยกฐานะจากวิทยาลัยเทคนิคนิวคาสเซิล เมื่อปี พ.ศ. 2535 และเป็นมหาวิทยาลัยแห่งที่สองในเมืองนิวคาสเซิลอะพอนไทน์ นอกเหนือจากมหาวิทยาลัยนิวคาสเซิลที่มีมาก่อนหน้า มหาวิทยาลัยเป็นสมาชิกกลุ่มยูนิเวอร์ซิตีอัลเลียนซ์ (University Alliance) ร่วมกับอีกหลายมหาวิทยาลัย
ประวัติ.
มหาวิทยาลัยนอร์ทัมเบรีย ก่อตั้งเมื่อ พ.ศ. 2512 ในฐานะวิทยาลัยเทคนิคนิวคาสเซิล การก่อตั้งวิทยาลัยเทคนิคใช้การรวมวิทยาลัยเทคโนโลยีรัทเทอร์ฟอร์ด ซึ่งก่อตั้งในปี พ.ศ. 2423 กับวิทยาลัยการออกแบบ และวิทยาลัยการพาณิชย์เข้าด้วยกัน ต่อมาในปี พ.ศ. 2535 ได้มีพระราชบัญญัติการอุดมศึกษาและการศึกษาชั้นสูง (Higher and Further Education Act 1992) มาตรา 63 ทำใหวิทยาลัยเทคนิคและวิทยาลัยเทคโนโลยีชั้นสูงหลายแห่งต้องแปรสภาพเป็นมหาวิทยาลัย โดยวิทยาลัยเทคนิคนิวคาสเซิลแปรสภาพเป็นมหาวิทยาลัยนอร์ทัมเบรีย ณ นิวคาสเซิล อนึ่งชือนอร์ทัมเบรียมาจากชื่อของภูมิภาคที่ตั้ง (ราชอาณาจักรนอร์ทัมเบรีย) แทนที่จะใช้ชื่อมหาวิทยาลัยนิวคาสเซิลซึ่งเป็นสถาบันอุดมศึกษาที่มีมาก่อนหน้า
ส่วนงาน.
มหาวิทยาลัยประกอบด้วย 4 คณะวิชา ดังนี้
ทั้งสี่คณะวิชาทำการเรียนการสอนในสาขาวิชาต่าง ๆ ดังนี้
ที่ตั้ง.
วิทยาเขตนิวคาสเซิล.
มหาวิทยาลัยนอร์ทัมเบรียมีวิทยาเขตหลักในใจกลางเมืองนิวคาสเซิล บริเวณมหาวิทยาลัยแบ่งเป็นสองส่วน คือส่วนด้านทิศตะวันตกซึ่งติดกับมหาวิทยาลัยนิวคาสเซิล และส่วนด้านทิศตะวันออก ทั้งสองส่วนคั่นกลางด้วยทางหลวงพิเศษหมายเลข M167 และมีสะพานลอยมูลค่า 4 ล้านปอนด์สำหรับข้ามไปมา พื้นที่ด้านตะวันออกเป็นที่ตั้งของสาขาวิชานิติศาสตร์ สาขาวิชาการออกแบบ ห้องปฏิบัติการออกแบบ และสาขาวิชาบริหารธุรกิจ ส่วนพื้นที่ด้านตะวันตกใช้เป็นที่ตั้งของสาขาวิชาศิลปะและสังคมศาสตร์ การสร้าง คอมพิวเตอร์ วิศวกรรมและสารสนเทศ พร้อมหอสมุดและศูนย์กีฬา 
อาคารซัทเทอร์แลนด์ ใช้เป็นอาคารสำนักงานอธิการบดี แต่เดิมเป็นอาคารภาควิชาทันตแพทยศาสตร์ของมหาวิทยาลัยเดอแรม
วิทยาเขตถนนโค้ชเลน.
นอกจากนี้ มหาวิทยาลัยได้ทำการสอนในสาขาวิชาพยาบาล สาขาวิชาสังคมสงเคราะห์ และมีหอพักนักศึกษาที่วิทยาเขตถนนโค้ชเลน ซึ่งตั้งห่างจากวิทยาเขตในใจเมืองไปทางตะวันตกเฉียงเหนือราว 3 กิโลเมตร ทั้งสองวิทยาเขตมีรถบัสเชื่อมถึงกันสำหรับนักศึกษาและคณาจารย์ใช้บริการโดยไม่เสียค่าใช้จ่าย
วิทยาเขตลอนดอน.
นอกจากนี้ มหาวิทยาลัยได้เปิดทำการสอนที่ถนนไวต์ไลออน ในท้องที่อำเภออิสลิงตัน (Islington) ใจกลางนครหลวงลอนดอน ทำการเรียนการสอนในสาขาวิชาการตลาด การจัดการการเงิน การจัดการนานาชาติ บริเวณวิทยาเขตตั้งอยู่ใกล้กับสถานีรถไฟใต้ดินแองเจล (สายเหนือ) สถานีรถไฟคิงส์ครอส และมหาวิทยาลัยนครลอนดอน (City University London)
เสือ 4 แคว

เสือ 4 แคว  เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี 2519 ที่สร้างและกำกับโดย พร ไพโรจน์ อดีตพระเอกชื่อดัง นำแสดงโดยสมบัติ เมทะนี, กรุง ศรีวิไล, นัยนา ชีวานันท์ และเกชา เปลี่ยนวิถี เข้าฉายครั้งแรกเมื่อวันที่ 11 กันยายน พ.ศ. 2519 ที่โรงภาพยนตร์เพชรรามาและเพชรเอ็มไพร์ ภาพยนตร์เรื่องนี้เป็นการพลิกบทบาทครั้งสำคัญของชนะ ศรีอุบล อดีตพระเอกชื่อดังในการมารับบทผู้ร้ายในบทของ เสือปิง และยังเป็นภาพยนตร์เรื่องแรกของอดีตนางเอกชื่อดังอย่างเรวดี ปัตตะพงษ์ในบท ดวงแก้ว
เนื้อเรื่อง.
"เสือ 4 แคว" เรื่องราวของ เพลิง ปากน้ำโพ (กรุง ศรีวิไล) นักเลงใหญ่ที่หลบหนีการควบคุมตัวของเจ้าหน้าที่เรือนจำเพื่อไปขึ้นศาลหลังจากที่พรรคพวกของเพลิงบุกมาชิงตัว เพื่อไปสะสางบัญชีแค้นกับ พ่อเลี้ยงดวงตะวัน (เกชา เปลี่ยนวิถี) ที่หักหลังเรื่องยาเสพติดจนเพลิงต้องติดคุก แถมยังจับ วาริน (นัยนา ชีวานันท์) น้องสาวของเพลิงไปขังไว้เป็นตัวประกัน แต่เพลิงจำเป็นต้องพา ชาติ เจ้าพระยา (สมบัติ เมทะนี) คู่อริในคุกไปด้วยเพราะถูกล็อคกุญแจมือติดกัน ก่อนที่พวกเขาจะใช้รถไฟตัดกุญแจมือจนขาด แล้วแยกย้ายกันไป
พ่อเลี้ยงดวงตะวันจึงตามตัวมือปืนฝีมือดี 4 คนเจ้าของสมญา เสือ 4 แคว พร้อมด้วยลูกสมุนอันประกอบด้วย เสือปิง (ชนะ ศรีอุบล), เสือวัง (พิภพ ภู่ภิญโญ), เสือยม (โดม สิงห์โมฬี) และ เสือน่าน (ดามพ์ ดัสกร) มาเพื่อจัดการกับเพลิงแลกกับเงินรางวัล 1 ล้านบาทหากใครฆ่าเพลิงได้ ขณะเดียวกัน ชาติหลังจากแยกกับเพลิงก็ได้เข้ามาทำงานเป็นมือปืนให้กับพ่อเลี้ยง จนไปมีเรื่องกระทบกระทั่งกับกลุ่มเสือ 4 แคว
ทางด้าน ดวงแก้ว (เรวดี ปัตตะพงษ์) น้องสาวของพ่อเลี้ยงและเป็นคนรักของเพลิงก็คอยส่งข่าวให้เพลิงทราบ ฝ่ายชาติก็แอบสืบจนได้รู้ถึงที่คุมขังของวาริน รวมถึงได้รู้ว่าพ่อเลี้ยงเป็นพ่อค้ายาเสพติด โดยได้รับความช่วยเหลือจาก จอย (อัมรัตน์ ขัตติยา) สายของตำรวจที่ยอมพลีกายเป็นเมียของพ่อเลี้ยง แต่ไม่นานชาติก็ถูกพ่อเลี้ยงจับได้และนำตัวไปมัดพาดไว้บนรางรถไฟ แต่จอยก็ไปบอกเพลิงให้มาช่วยชาติไว้จนรอดตาย
ไม่นาน ชาติ หรือแท้จริงแล้วคือ พันตำรวจตรีชูชาติ พิฆาตทรชน พร้อมด้วยเพลิงและกำลังตำรวจได้บุกเข้าไปทลายรังของพ่อเลี้ยงดวงตะวัน จัดการพ่อเลี้ยง ลูกสมุน และเหล่าเสือ 4 แควได้สำเร็จ
เอ็ดวิน โรซาริโอ

เอ็ดวิน โรซาริโอ (Edwin Rosario) นักมวยสากลชาวปวยร์โตรีโก เกิดเมื่อ 15 มีนาคม พ.ศ. 2506 สถิติการชก 53 ครั้ง ชนะ 47 (น็อค 41) แพ้ 6
ประวัติ.
โรซาริโอเริ่มชกมวยสากลอาชีพเมื่อ 3 มีนาคม พ.ศ. 2522 ชนะน็อค ฮอร์เก้ ออร์เตกา ยก 2 จากนั้น ขึ้นชกชนะรวดจนได้ครองแชมป์โลกรุ่นไลท์เวทของสภามวยโลกเมื่อ 1 พฤษภาคม พ.ศ. 2526 ชนะคะแนน โฮเซ่ หลุยส์ รามิเรซ ป้องกันตำแหน่งได้ 2 ครั้งก็เสียแชมป์คืนให้รามิเรซ โดยเป็นฝ่ายแพ้น็อคในยกที่ 4 เมื่อ 3 พฤศจิกายน พ.ศ. 2527 โรซาริโอขึ้นชิงแชมป์โลกรุ่นเดิมคืนเมื่อ 13 มิถุนายน พ.ศ. 2529 แต่เป็นฝ่ายแพ้คะแนน เฮกเตอร์ คามาโช ชิงแชมป์ไม่สำเร็จ จากนั้น เขาหันไปชิงแชมป์รุ่นเดียวกันนี้ของสมาคมมวยโลกเมื่อ 26 กันยายน พ.ศ. 2529 ชนะน็อค ลิฟวิงสโตน เบรมเบิล ยก 2 ได้แชมป์มาครอง แต่ป้องกันตำแหน่งได้แค่ครั้งเดียว ก็เสียแชมป์ไปเมื่อ 21 พฤศจิกายน พ.ศ. 2530 แพ้น็อค ฮูลิโอ ซีซาร์ ชาเวซ ยก 11 
หลังจากเสียแชมป์ โรซาริโอชิงแชมป์โลกรุ่นเดิมคืนได้สำเร็จเมื่อ 9 กรกฎาคม พ.ศ. 2532 โดยชิงแชมป์ที่ว่าง ชนะน็อค แอนโทนี โจนส์ ยก 6 แต่พอป้องกันแชมป์ครั้งแรกก็เสียแชมป์ แพ้น็อค ฮวน นาซาริโอ คู่ปรับเก่า ยก 6 เมื่อ 4 เมษายน พ.ศ. 2532 จากนั้น เขาได้เลื่อนรุ่นไปชิงแชมป์โลกรุ่นไลท์เวลเตอร์เวทของสมาคมมวยโลก เมื่อ 14 มิถุนายน พ.ศ. 2534 ชนะน็อค ลอเรตโต การ์ซา ยก 3 ได้แชมป์มาครอง แต่พอป้องกันแชมป์ครั้งแรกก็เสียแชมป์ไปอีกเมื่อ 10 เมษายน พ.ศ. 2535 แพ้น็อค อากิโนบุ ฮิรานากะ ยก 1 หลังจากเสียแชมป์ โรซาริโอไม่ได้ชิงแชมป์โลกอีก แต่ก็สามารถคว้าแชมป์ WBA Fedecentro รุ่นไลท์เวลเตอร์เวทมาครองได้เมื่อ 17 กรกฎาคม พ.ศ. 2540 ชนะคะแนน โรเจอร์ เบนิโต แล้วขึ้นชกอีกเพียง 2 ครั้ง หลังจากที่ชกชนะน็อค ฮาโรลด์ เบนเน็ต ยก 2 เมื่อ 25 กันยายน พ.ศ. 2540 โรซาริโอก็แขวนนวมไป
ริชาร์ด ลินเคลเตอร์

ริชาร์ด สจ๊วต ลินเคลเตอร์ (30 กรกฎาคม ค.ศ. 1960) เป็นผู้กำกับภาพยนตร์และนักเขียนบทชาวอเมริกัน เป็นที่รู้จักในภาพยนตร์แนวคัมมิงออฟเอจ (coming of age) แบบตลก เรื่อง "Dazed and Confused" (1993) ภาพยนตร์โรแมนติกดรามาไตรภาคเรื่อง "Before Sunrise" (1995), "Before Sunset" (2004) และ "Before Midnight" (2013) และภาพยนตร์แอนิเมชันเทคนิคโรโตสโคป เรื่อง "Waking Life" (2001) ภาพยนตร์ดนตรีแนวตลกเรื่อง "School of Rock" (2003), ภาพยนตร์แอนิเมชันเทคนิคโรโตสโคป เรื่อง "A Scanner Darkly" (2006) และภาพยนตร์คัมมิงออฟเอจ แนวดรามาเรื่อง "Boyhood" (2014) ที่ได้รับรางวัลลูกโลกทองคำสาขาผู้กำกับภาพยนตร์ยอดเยี่ยม และภาพยนตร์ยอดเยี่ยม ในปี ค.ศ. 2014
ภาพยนตร์ของเขาอย่างภาพยนตร์ไตรภาค "Before" และภาพยนตร์ "Boyhood" มักใช้ทีมนักแสดงเดิมและใช้เวลาการถ่ายทำอันยาวนานหลายปี
ฟุตบอลโลก 2018 รอบคัดเลือก

ฟุตบอลโลก 2018 จัดขึ้นระหว่างวันที่ 14 มิถุนายน - 15 กรกฎาคม พ.ศ. 2561 โดยมีประเทศรัสเซีย เป็นเจ้าภาพจัดการแข่งขันในรอบสุดท้าย จะมีเพียง 32 ทีมจากประเทศต่างๆทั่วโลกที่จะมีสิทธิ์เข้าร่วมแข่งขันรอบสุดท้ายที่ประเทศรัสเซีย ซึ่งจะต้องแข่งขันรอบคัดเลือกทั่วโลกโดยแบ่งเป็นตัวแทนจากทวีปต่างๆจนเหลือ 32 ทีมสุดท้าย ภายใต้การควบคุมของฟีฟ่า ฟุตบอลโลกครั้งนี้ มีทีมจากชาติสมาชิก ฟีฟ่า ทั้งหมด 208 ทีมจากทั่วโลก ลงแข่งขันเพื่อคัดเอา 31 ทีมผ่านเข้าไปเล่นรอบสุดท้ายร่วมกับเจ้าภาพรัสเซีย โดยทีมที่เข้าร่วมการแข่งขันเป็นครั้งแรกได้แก่ ภูฏาน และ ซูดานใต้ การคัดเลือกจะแยกกันเป็นโซน โซนเอเชียจะเริ่มแข่งขันเป็นที่แรก ในวันพฤหัสบดี ที่ 12 มีนาคม พ.ศ. 2558 ระหว่าง ติมอร์-เลสเต และ มองโกเลีย
รูปแบบการแข่งขัน.
รูปแบบของการแข่งขันที่มีคุณสมบัติขึ้นอยู่กับแต่ละสมาพันธ์ แต่ละรอบอาจเล่นในรูปแบบใดรูปแบบหนึ่งต่อไปนี้
กฎการจัดอันดับ.
ในรูปแบบลีกอันดับของทีมในแต่ละกลุ่มจะขึ้นอยู่กับเกณฑ์ดังต่อไปนี้
กรณีที่ทีมที่จบในตำแหน่งเดียวกันในกลุ่มต่าง ๆ ถูกนำมาเปรียบเทียบเพื่อพิจารณาว่าทีมใดจะผ่านไปสู่รอบต่อไปเกณฑ์จะตัดสินโดยสมาพันธ์จะต้องได้รับการอนุมัติจากฟีฟ่า
ในรูปแบบรอบแพ้คัดออก ทีมที่มีคะแนนรวมสูงกว่าจะผ่านเข้าสู่รอบถัดไป ในกรณีที่คะแนนรวมเท่ากันจะมีการใช้ กฎประตูทีมเยือน หากประตูทีมเยือนยังเท่ากันจะมีการเล่นช่วงต่อเวลาพิเศษ 30 นาที แบ่งออกเป็นครึ่งละ 15 นาที กฎประตูทีมเยือนจะถูกนำมาใช้ในช่วงต่อเวลาพิเศษ เช่นกัน หากคะแนนรวมเสมอกันและไม่มีทีมใดเป็นผู้ชนะในกฎประตูทีมเยือนจะตัดสินโดย การดวลลูกโทษ
การคัดเลือก.
โซนเอเชีย.
อยู่ภายใต้การดูแลของสมาพันธ์ฟุตบอลเอเชีย
และการแข่งขันรอบคัดเลือกฟุตบอลโลกครั้งนี้ จะเป็นการหาทีมที่ผ่านเข้าไปแข่งขันเอเชียนคัพ 2019 ไปในตัวด้วย
รอบปัจจุบัน (รอบที่ 3).
<templatestyles src="Legend/styles.css" />  ผ่านเข้าสู่ ฟุตบอลโลก 2018
<templatestyles src="Legend/styles.css" />  ผ่านเข้าสู่ รอบที่ 4
โซนแอฟริกา.
อยู่ภายใต้การดูแลของสมาพันธ์ฟุตบอลแห่งแอฟริกา
รอบปัจจุบัน (รอบที่ 3).
จับสลากวันที่ 24 มิถุนายน พ.ศ. 2559 ณ สำนักงานใหญ่ซีเอเอฟ กรุงไคโร ประเทศอียิปต์
<templatestyles src="Legend/styles.css" />  ผ่านเข้าสู่ ฟุตบอลโลก 2018
โซนอเมริกาเหนือ.
อยู่ภายใต้การดูแลของสมาพันธ์ฟุตบอลอเมริกาเหนือ อเมริกากลาง และแคริบเบียน
รอบปัจจุบัน (รอบที่ 5).
<templatestyles src="Legend/styles.css" />  ผ่านเข้าสู่ ฟุตบอลโลก 2018
<templatestyles src="Legend/styles.css" />  ผ่านเข้าสู่ รอบเพลย์ออฟกับทวีปอื่น
โซนอเมริกาใต้.
อยู่ภายใต้การดูแลของสมาพันธ์ฟุตบอลอเมริกาใต้
ตารางคะแนน.
<templatestyles src="Legend/styles.css" />  ผ่านเข้าสู่ ฟุตบอลโลก 2018
<templatestyles src="Legend/styles.css" />  ผ่านเข้าสู่ รอบเพลย์ออฟกับทวีปอื่น
โซนโอเชียเนีย.
อยู่ภายใต้การดูแลของสมาพันธ์ฟุตบอลโอเชียเนีย
รอบปัจจุบัน (รอบที่ 3).
<templatestyles src="Legend/styles.css" />  ผ่านเข้าสู่ รอบสุดท้าย โซนโอเชียเนีย
กลุ่ม เอ
กลุ่ม บี
รอบสุดท้าย
โซนยุโรป.
อยู่ภายใต้การดูแลของสหภาพสมาคมฟุตบอลยุโรป
ตำแหน่งสุดท้าย (รอบแรก).
<templatestyles src="Legend/styles.css" />  ผ่านเข้าสู่ ฟุตบอลโลก 2018
<templatestyles src="Legend/styles.css" />  ผ่านเข้าสู่ รอบที่ 2
จาง จวินหนิง

จาง จวินหนิง หรือ เจนีน จาง (ชื่อภาษาอังกฤษ: Janine Chang) เกิดเมื่อวันที่ 4 กันยายน พ.ศ. 2525 ที่ เมืองมิวนิก รัฐบาวาเรีย ประเทศเยอรมัน พูดได้ทั้งจีนกลาง ภาษาอังกฤษและ เยอรมนี
ประวัติ.
จาง จวินหนิง"" เกิดที่เยอรมันเกิดวันที่ 4 กันยายน 1982 ที่ไต้หวัน ชื่อเล่น เจนีน"' (janine) สูง 167 เซนติเมตร การศึกษาด้านกฎหมายจากมหาวิทยาลัยไทเปแห่งชาติ และจบปริญญาโทด้านเศรษฐกิจอุตสาหกรรม จากมหาวิทยาลัยแห่งชาติจงยัง
พันธมิตรเพื่อการปลดปล่อยแห่งโซมาเลีย

พันธมิตรเพื่อการปลดปล่อยแห่งโซมาเลีย เป็นองค์กรอิสลามในจะงอยแอฟริกา ก่อตั้งขึ้นในเดือนกันยายน ค.ศ. 2007 โดยสมาชิกของสหภาพศาลอิสลามและผู้นำฝ่ายค้านโซมาเลียพบปะกันในกรุงแอสมารา ซึ่งเป็นเมืองหลวงของประเทศเอริเทรีย และพร้อมใจกันที่จะต่อต้านประเทศโซมาเลียของรัฐบาลกลางเปลี่ยนผ่าน แต่หลังจากนั้นกลุ่มได้เจรจาสันติภาพกันรัฐบาลโซมาเลียและยุติบทบาทลง
ทางหลวงแผ่นดินหมายเลข 122

ทางหลวงแผ่นดินหมายเลข 122 หรือ ทางเลี่ยงเมืองนครสวรรค์ด้านตะวันตก เป็นทางหลวงแผ่นดินในจังหวัดนครสวรรค์ สายทางเริ่มต้นที่ทางต่างระดับเข้าเมืองนครสวรรค์ ที่หลักกิโลเมตรที่ 331+810 ในเขตอำเภอเมืองนครสวรรค์ จังหวัดนครสวรรค์ และสิ้นสุดที่อำเภอเก้าเลี้ยว จังหวัดนครสวรรค์ มีระยะทางตลอดทั้งสายรวม 23.686 กิโลเมตร นอกจากนี้เส้นทางหลวงแผ่นดินสายนี้ยังถือเป็นเส้นทางหลวงเอเชียสาย 1 และทางหลวงเอเชียสาย 2 เฉพาะช่วงทางหลวงหมายเลข 1 หลักกิโลเมตรที่ 331.348 อีกด้วย
โครงการในอนาคต.
สืบเนื่องจากการประชุมคณะรัฐมนตรีสัญจร เมื่อวันที่ 11-12 มิถุนายน พ.ศ. 2561 ที่จังหวัดนครสวรรค์ กรมทางหลวงได้มีโครงการก่อสร้าง ขยาย ปรับปรุง และเพิ่มประสิทธิภาพทางหลวงในเขต 4 จังหวัดภาคเหนือตอนล่าง ได้แก่ จังหวัดนครสวรรค์ จังหวัดพิจิตร จังหวัดกำแพงเพชร และจังหวัดอุทัยธานี จำนวนทั้งหมด 12 โครงการ ซึ่งหนึ่งในนั่นรวมไปถึง โครงการก่อสร้างทางหลวงแผ่นดินหมายเลข 122 (ทางเลี่ยงเมืองนครสวรรค์) ช่วงแยกทางหลวงแผ่นดินหมายเลข 1 - บรรจบทางหลวงแผ่นดินหมายเลข 3004 (ด้านทิศใต้) และช่วงแยกทางหลวงแผ่นดินหมายเลข 117 - บรรจบทางหลวงแผ่นดินหมายเลข 225 (ด้านทิศตะวันออก)
ทางหลวงแผ่นดินหมายเลข 125

ทางหลวงแผ่นดินหมายเลข 125 หรือ ทางเลี่ยงเมืองสุโขทัย เป็นถนนเลี่ยงอุทยานประวัติศาสตร์สุโขทัยและตัวเมืองสุโขทัย สายทางเริ่มต้นที่แยกก่อนเข้าอุทยานประวัติศาสตร์สุโขทัย และสิ้นสุดที่แยกก่อนเข้าสุโขทัยอำเภอกงไกรลาศ จังหวัดสุโขทัย มีระยะทางตลอดทั้งสายรวม 34.789 กิโลเมตร นอกจากนี้เส้นทางหลวงแผ่นดินสายนี้ยังถือเป็นเส้นทางหลวงเอเชียสาย 16 อีกด้วย เดิมทางนี้เป็นทางหลวงแผ่นดินหมายเลข 12
เฮซุส ซาลูด

เฮซุส ซาลูด (Jesus Salud) หรือเฮซุส ยากิน ซาลูด (Jesus Yagin Salud) เกิดเมื่อ 3 พฤษภาคม พ.ศ. 2506 ที่ อีโลคอสซูร์ สถิติการชก 76 ครั้ง ชนะ 63 (น็อค 38) แพ้ 13 
ประวัติ.
ซาลูดขึ้นชกมวยสากลอาชีพครั้งแรกเมื่อ 28 มิถุนายน พ.ศ. 2526 ชนะน็อค เซซาร์ ซูลูเอตา ที่ ฮาวาย จากนั้นขึ้นชกชนะรวดในสหรัฐ จนได้ชิงแชมป์ NABF รุ่นแบนตั้มเวทเมื่อ 10 กรกฎาคม พ.ศ. 2529 แพ้น็อค แฟรงกี ดูอาร์ต ยก 9 หลังจากที่ถูกชกจนตาซ้ายปิด ไม่ได้แชมป์ ซาลูดยังคงขึ้นชกต่อมา และได้ครองแชมป์ NABF รุ่นจูเนียร์เฟเธอร์เวท เมื่อ 28 กุมภาพันธ์ พ.ศ. 2532 ชนะน็อค รามิโอ อะดาเมส ยก 2 เขาป้องกันแชมป์ได้ 1 ครั้ง ก่อนจะขึ้นชิงแชมป์โลก WBA รุ่นจูเนียร์เฟเธอร์เวท เมื่อ 11 ธันวาคม พ.ศ. 2532 ชนะฟาวล์ ฮวน โฮเซ่ เอสตราดา แต่ถูกปลดใน พ.ศ. 2533 เพราะไม่ยอมชกป้องกันแชมป์ไฟต์บังคับ เขาได้ครองแชมป์ NABF รุ่นจูเนียร์เฟเธอร์เวท อีกเมื่อ 14 กันยายน พ.ศ. 2534 ชนะคะแนน ดาร์ริล พิงก์นี และป้องกันแชมป์ไว้ได้ ถึง 4 ครั้ง ก่อนจะสละแชมป์ไป 
ในระหว่างนี้เขาขึ้นชิงแชมป์โลกรุ่น 122 ปอนด์อีกถึง 4 ครั้ง แต่ไม่สำเร็จ โดยชิงแชมป์โลก IBF รุ่นจูเนียร์เฟเธอร์เวท เมื่อ 18 เมษายน พ.ศ. 2535 แพ้คะแนน เวลคัม ซีตา ที่ อิตาลี ชิงแชมป์โลกรุ่นเดิมอีกครั้งเมื่อ 16 ตุลาคม พ.ศ. 2536 แพ้คะแนน เคนเนดี แมกคินนี แล้วมาชิงแชมป์โลก WBA รุ่นจูเนียร์เฟเธอร์เวท เมื่อ 26 พฤศจิกายน พ.ศ. 2538 แพ้คะแนน อันโตนิโอ เซเมโย ที่ เวเนซุเอลา แล้วหันไปชิงแชมป์โลกรุ่นนี้ของ IBF อีกครั้งเมื่อ 20 สิงหาคมพ.ศ. 2539 แพ้คะแนน วูยานี บันกู ที่ แอฟริกาใต้ ต่อมาเขาเลื่อนรุ่นไปชิงแชมป์โลก WBU รุ่นเฟเธอร์เวท เมื่อ 14 มีนาคม พ.ศ. 2540 ก็แพ้คะแนน เคลวิน เดลลี ไม่ได้แชมป์อีก ต่อมาซาลูดได้ครองแชมป์ WBO เอเชียแปซิฟิกรุ่นจูเนียร์เฟเธอร์เวท เมื่อ 24 กุมภาพันธ์ พ.ศ. 2541 ชนะน็อค คริส วูรีตีมูร์ ยก 5 แล้วต่อมาได้ชิงแชมป์โลกรุ่นนี้ของ WBO เมื่อ 1 ธันวาคม พ.ศ. 2543 แพ้ทีเคโอ มาร์โก อันโตนีโอ บาร์เรรา โดยซาลูดไม่ออกจากมุมาชกในยกที่ 6 ขอยอมแพ้ไป หลังจากนั้น ซาลูดขึ้นชกอีกไม่กี่ครั้ง หลังจากที่ชกแพ้คะแนน วิลเลียม อาเบลยัน เมื่อ 27 เมษายน พ.ศ. 2545 ซาลูดก็แขวนนวมไป
สะวันนา

สะวันนา  เป็นระบบนิเวศทุ่งหญ้าที่มีลักษณะไม้ต้นมีที่ว่างกว้างจนร่มไม้ไม่ปิด เป็นทุ่งหญ้าในเขตอบอุ่น ร่มไม้เปิดทำให้แสงถึงพื้นเพียงพอเพื่อสนับสนุนชั้นไม้ล้มลุกซึ่งประกอบด้วยหญ้าเป็นหลัก
รัฐสภากลางโซมาเลีย

รัฐสภากลางโซมาเลีย (often "Baarlamaanka Federaalka Soomaaliya") เป็นรัฐสภาแห่งชาติของประเทศโซมาเลียที่ก่อตั้งในเดือนสิงหาคม พ.ศ. 2555 สภาตั้งอยู่ที่เมืองหลวงกรุงโมกาดิชู และเป็นระบบสองสภา ประกอบด้วยสภาสูงและสภาล่าง (สภาประชาชน)
ประธานรัฐสภา.
เมื่อวันที่ 20 สิงหาคม พ.ศ. 2555 อดีตนายพลกองทัพโซมาเลีย มูเซ ฮัสซัน ชีค ซายิด อับดุลเลได้รับการแต่งตั้งเป็นประธานชั่วคราวและรักษาการประธานาธิบดี การออกเสียงลงคะแนนสำหรับประธานคนใหม่ของรัฐสภาเมื่อวันที่ 28 สิงหาคม พ.ศ. 2555 ทำให้อดีตรัฐมนตรีว่าการกระทรวงคมนาคมและอดีตรัฐมนตรีว่าการกระทรวงแรงงานและกีฬา โมฮัมเหม็ด ออสมาน จาวารี ได้รับเลือกตั้งเป็นประธานถาวร เจย์ลานี นูร์ อิการ์และมาฮัด อับดุลเล อาวัดได้ดำรงตำแหน่งรองประธานคนที่หนึ่งและรองประธานคนที่สองตามลำดับ
หน้าที่.
รัฐสภากลางโซมาเลียเป็นองค์กรที่ทำหน้าที่นิติบัญญัติเป็นส่วนหนึ่งของรัฐบาล เช่นเดียวกับกับรัฐบาลกลางโซมาเลียที่ทำหน้าที่บริหาร
รัฐสภาจะเลือกตั้งประธานาธิบดี ประธานรัฐสภา และรองประธาน นอกจากนี้ยังมีอำนาจที่จะผ่านและยับยั้งกฎหมาย
องค์ประกอบ.
รัฐสภากลางโซมาเลียเป็นระบบสองสภา ประกอบด้วยสภาสูงและสภาล่าง (สภาประชาชน)
สภาสูง.
สภาสูงประกอบด้วยสมาชิกทั้งหมด 54 คน
สภาประชาชน.
สภาประชาชนหรือสภาล่างประกอบด้วยสมาชิกทั้งหมด 275 คน
รัฐสภาเยาวชน.
ในเดือนธันวาคม พ.ศ. 2557 รัฐสภาเยาวชนโซมาเลียได้ก่อตั้งขึ้นเป็นครั้งแรก ซึ่งประกอบด้วยสมาชิก 275 คน เป็นเยาวชนอายุระหว่าง 16 ถึง 30 ปี ที่ถูกคัดมาจากมหาวิทยาลัยในประเทศ สมาชิกได้รับมอบหมายเป็นหัวหอกของความคิดริเริ่มในการพัฒนาประเทศ